NÁVRH

**Nariadenie vlády**

**Slovenskej republiky**

z ............. 2021,

**ktorým sa vyhlasuje chránený areál Horný tok Chotčianky**

Vláda Slovenskej republiky podľa § 21 ods. 1 a 4 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) nariaďuje:

**§ 1**

(1) Vyhlasuje sa chránený areál Horný tok Chotčianky (ďalej len „chránený areál“). Súčasťou chráneného areálu je územie európskeho významu SKUEV0759 Horný tok Chotčianky podľa osobitného predpisu.[[1]](#footnote-1))

(2) Chránený areál sa nachádza v okrese Stropkov v katastrálnom území Driečna. Celková výmera chráneného areálu je 2,5571 ha.

(3) Hranica chráneného areálu je vymedzená v prílohe č. 1. Hranica chráneného areálu vymedzená geometrickým určením a polohovým určením sa vyznačuje v katastri nehnuteľností. Mapa a grafické podklady, v ktorých je zakreslená hranica chráneného areálu, sú uložené v Štátnom zozname osobitne chránených častí prírody a krajiny a na Okresnom úrade Stropkov.

(4) Ciele starostlivosti o chránený areál, opatrenia na ich dosiahnutie a zásady využívania územia chráneného areálu upravuje program starostlivosti o chránený areál podľa § 54 ods. 5 zákona.

**§ 2**

Účelom vyhlásenia chráneného areálu je zabezpečenie priaznivého stavu predmetu ochrany chráneného areálu, ktorý je uvedený v prílohe č. 2.

**§ 3**

Na území chráneného areálu platí druhý stupeň ochrany podľa § 13 zákona.

**§ 4**

Toto nariadenie vlády nadobúda účinnosť 1. augusta 2021.

Príloha č. 1

k nariadeniu vlády č. ... /2021 Z. z.

**VYMEDZENIE HRANice CHRÁNENÉHO AREÁLU**

Územie chráneného areálu je vymedzené podľa vektorovej katastrálnej mapy so stavom katastra nehnuteľností k 31. decembru 2020, z ktorej bola hranica chráneného areálu prenesená do digitálnej Základnej mapy Slovenskej republiky (SVM50) v mierke 1 : 50 000.

**Popis hranice chráneného areálu**

Chránený areál tvorí časť rieky Chotčianka v jej hornom toku, v úseku od riečneho kilometra 21,200 na toku Chotčianka južne od obce Driečna a pokračuje po oboch stranách vodného toku smerom na juh popri cestnej komunikácii III. triedy č. 5756 vedúcej z Driečnej do Vladiče. Hranica chráneného areálu končí pri cestnom moste Driečna - Vladiča, na riečnom kilometri 20,170. Súčasťou chráneného areálu je vodný tok a porasty drevinovej brehovej a sprievodnej vegetácie lemujúce jeho koryto.


**Zoznam parciel chráneného areálu**

Okres Stropkov

Katastrálne územie Driečna:

582 – časť (podľa registra „C“ katastra nehnuteľností so stavom k 31. decembru 2020).

**Mapa hranice chráneného areálu Horný tok Chotčianky (SKUEV0759 Horný tok Chotčianky)**

****

Technickým podkladom na zápis priebehu hranice chráneného areálu do katastra nehnuteľností je zjednodušený operát geometrického plánu.

Mapu chráneného areálu je možné nájsť v Komplexnom informačnom a monitorovacom systéme na webovom sídle

[http://www.biomonitoring.sk/InternalGeoportal/ProtectedSites/EuropeanSitesMap?SearchText=SKUEV0759&CATEGORY=21](http://www.biomonitoring.sk/InternalGeoportal/ProtectedSites/EuropeanSitesMap?SearchText=SKUEV0759&#38;CATEGORY=21).

|  |  |  |  |
| --- | --- | --- | --- |
| |  |  | | --- | --- | |  |  | |  |

Príloha č. 2

k nariadeniu vlády č. ... /2021 Z. z.

**Predmet ochrany CHRÁNENÉHO AREÁLU**

Biotop európskeho významu:

Br 3 Horské vodné toky a ich drevinová vegetácia s myrikovkou nemeckou (*Myricaria germanica*) (3230).

Biotopy druhu živočícha európskeho významu:

mihuľa potiská (*Eudontomyzon danfordi*).

Poznámky:

Biotop európskeho významu je označený v súlade s prílohou č. 1 k vyhláške Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.

Druh európskeho významu je označený v súlade s prílohou č. 5 k vyhláške č. 170/2021 Z. z.

1. ) Výnos Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu v znení neskorších predpisov (oznámenie č. 450/2004 Z. z.). [↑](#footnote-ref-1)